དེ་ལྟར་བོད་ཡིག་གསར་དུ་བཏོད་པ་དང་མཉམ་དུ་ཚེག་གི་འབྲི་ཚུལ་བྱུང་ལ་དེའི་རྗེས་ནང་པའི་ཆོས་གཞུང་གཙོ་བོར་བྱས་པའི་རིག་པའི་གནས་མང་པོ་བསྒྱུར་སྤེལ་དང་རྩོམ་སྒྲིག་བྱེད་པའི་བརྒྱུད་རིམ་ནང་ཤད་དང་དབུ་ཁྱུད་སོགས་བརྡ་རྟགས་ཁག་གཅིག་གསར་དུ་ཐོན་ཞིང་རིམ་བཞིན་ཚད་ལྡན་ཅན་དུ་གྱུར་ལ།དེ་བཞིན་བམ་པོའི་རྟགས་རིས་ཁག་གཅིག་ཀྱང་བརྡ་མཚོན་རྟགས་ཤད་ཀྱི་ཚུལ་དུ་ཕྱོགས་བསྡུས་བྱས་ཡོད་པ་དཔེར་ན།རྒྱ་རིམ་པ་བདུན་ཏེ།དོན་མི་འཁྲུག་པ་ཚེག་གི་རྒྱ།ཚིག་རྐང་མི་འཁྲུག་པ་ཤད་ཀྱི་རྒྱ།ཚིག་དོན་མི་འཁྲུག་པ་ལེའུའི་རྒྱ།ཤོ་ལོ་ཀ་མི་འཁྲུག་པ་བམ་པོའི་རྒྱ།བམ་པོ་མི་འཁྲུག་པ་བམ་གྲངས་ཀྱི་རྒྱ།མཐའ་མི་འཆོལ་བ་སྣེ་ཐིག་གི་རྒྱ།གླེགས་བམ་མི་འཁྲུག་པ་གདོང་ཡིག་གི་རྒྱ་སོགས་ཡིན་ལ་དེ་དག་ལས་ཚེག་དང་ཤད།ལེའུ།།བམ་པོའི་རྒྱ།།།།བཅས་བཞི་རྣམས་ཕུད།གཞན་གསུམ་པོ་དེང་ལྟར་ན་བརྡ་མཚོན་རྟགས་ཤད་ཀྱི་ཁོངས་སུ་མི་གཏོགས་པ་ཡིན།